wickkiey/tamil-wikipedia-chunked huggingface dataset:
# ஷமிம் ஆசாத்

## வாழ்க்கை

ஷமிம் கிழக்கு வங்காளத்தில் (இப்போது வங்காளதேசம் ) தந்தை பணிபுரிந்த மைமன்சிங்கில் பிறந்தார் . ஆனால் இவரது சொந்த ஊர் சில்ஹெட் இவர் 1967 இல் ஜமால்பூர் பெண்கள் உயர்நிலைப் பள்ளியில் தனது கல்வியை முடித்தார். 1969 இல் தங்கைல் குமுதினி கல்லூரியில் தனது இடைநிலைப் படிப்பை முடித்தார். பின்னர், டாக்கா பல்கலைக்கழகத்தில் சேர்ந்து 1972 இல் பட்டம் பெற்றார்.  
1990ல் இங்கிலாந்தில் குடியேறி ரெட்பிரிட்ஜில் உள்ள வான்ஸ்டெட்டில் வசிக்கிறார்.
# ஷமிம் ஆசாத்

## தொழில்

ஷமிமின் படைப்புகளில் வங்காளதேசம் முதல் ஐரோப்பிய நாட்டுப்புறக் கதைகள் வரை கருப்பொருளாக உள்ளன. இவரது செயல்திறன் கல்வி மற்றும் பொழுதுபோக்கிற்கு இடையேயான கோடுகளை இணைக்கிறது. மேலும், இவரது பட்டறைகள் ஆசிய நாட்டுப்புற, வாய்வழி மரபுகள் மற்றும் பாரம்பரியத்தில் வேரூன்றியுள்ளன.  
ஆங்கிலம் மற்றும் பெங்காலி ஆகிய இரு மொழிகளில் புதினங்கள், சிறுகதைகள், கட்டுரைகள் மற்றும் கவிதைகள் உட்பட 37 புத்தகங்களை வெளியிட்டுள்ளார் மேலும் *பிரித்தானிய சௌத் ஆசியன் பொயட்ரி*, மை பர்த் வாஸ் நாட் இன் வெயின், வெலாசிட்டி, *எம்லிட் புராஜெக்ட்* மற்றும் மொதெர் டங்ஸ் உள்ளிட்ட பல்வேறு தொகுப்புகளில் சேர்க்கப்பட்டுள்ளது. இவர் ஹாஃப் மூன் நாடக நிறுவனத்திக்கு இரண்டு நாடகங்களையும் எழுதினார். இவர் இசையமைப்பாளர்களான ரிச்சர்ட் பிளாக்ஃபோர்ட், கெர்ரி ஆண்ட்ரூ, நடன இயக்குநர் ரோஸ்மேரி லீ, காட்சி கலைஞர் ராபின் வைட்மோர் மற்றும் நாடக ஆசிரியர் மேரி கூப்பர் ஆகியோருடன் பணியாற்றியுள்ளார். 2016 ஆம் ஆண்டில், பங்களா அகாடமியால் வழங்கப்பட்ட " சையத் வலியுல்லா இலக்கிய விருதும்" 2016 இவருக்கு வழங்கப்பட்டது.
# ராணி ஜெயராஜ்

**ராணி ஜெயராஜ்**, இந்தியாவின் தமிழ்நாட்டின் திருநெல்வேலி மாவட்டத்தில் உள்ள குண்டல் என்ற சிறுகிராமத்தை பூர்வீகமாகக் கொண்ட, விளம்பர நடிகையாவார். 1996 ஆம் ஆண்டில் பெமினா மிஸ் இந்தியா அழகுப்போட்டியில் பட்டம் வென்றவர் என்ற சிறப்பைக் கொண்டவர். 2017 ஆம் ஆண்டில் மிஸஸ் இந்தியா சவுத் ஆப்ரிக்கா அழகுப் போட்டியிலும் வென்றுள்ளார்.  
ஜாம்பியா நாட்டில் ஆசிரியர்களாக பணியாற்றிய நடுத்தர வர்க்க கிறிஸ்தவ குடும்ப பெற்றோருக்கு பிறந்த இவரது பதின்மூன்றாம் வயதில் தென் ஆப்ரிக்காவிற்க்கு குடிபெயர்ந்தனர். தொடர்ந்து இடைநிலைக் கல்வி பயில, இந்தியாவின் பெங்களுருவில் உள்ள பிஷப் காட்டன் பெண்கள் பள்ளியில் வந்து, ஐஎஸ்சி தேர்வில் சிறப்பாக தேர்ச்சியும் பெற்றுள்ளார். தொடர்ந்து பத்திரிகை துறையில் ஈடுபாடு கொண்டு அதற்காக ஆங்கிலம், உளவியல் மற்றும் பத்திரிகை படிப்புகளை முதன்மையாகக் கொண்டு கல்லூரியில் பயின்று வந்துள்ளார். நாடகம், ஆடல் மற்றும் பாடல் போன்ற கலை நிகழ்ச்சிகளில் சிறப்பாக பங்கேற்று வந்த ராணியை, எதிர்பாராத விதமாக விளம்பரத்துறையில் இருக்கும் ஒரு புகைப்படக்கலைஞரால் கண்டறியப்பட்டு அழகுப்போட்டிகளில் கலந்துகொள்ள தொடங்கினார். 1996 ஆம் ஆண்டில் நடைபெற்ற பெமினா மிஸ் இந்தியா அழகுப்போட்டியில் முதலாவதாக வந்து வென்றுள்ளதோடு, அதே ஆண்டு நடைபெற்ற பெமினா மிஸ் வேர்ல்ட் அழகுப்போட்டியில் முதல் ஐவரில் ஒருவராகவும் வந்துள்ளார்.  
தொடர்ந்து சில விளம்பரப்படங்கள், கலை நிகழ்ச்சிகளில் கலந்துகொண்ட ராணி, திருமணம் முடித்து தென்னாப்பிரிக்காவின் ஜோகன்னஸ்பர்க் நகரில் வசித்து வருகிறார், 2017 ஆம் ஆண்டில் , தென்னாப்பிரிக்காவில் வாழும் இந்தியப் பெண்களை ஊக்குவித்து கொண்டாடுவதை நோக்கமாகக் கொண்ட அழகுப்போட்டியில் மிஸஸ் இந்தியா தென் ஆப்ரிக்கா என்ற பட்டத்தையும் வென்றுள்ளார்.  
.
# ஊர்மிளா சத்தியநாராயணா

<div><div><div></div></div></div>**ஊர்மிளா சத்தியநாராயணா**, இந்தியாவின் தமிழ்நாட்டைச் சேர்ந்த பரதநாட்டியக் கலைஞரும் பரதநாட்டிய ஆசிரியையுமாவா<nowiki/>ர். இந்திய பாரம்பரிய நடனக் கலைஞரான இவர், ***சங்கல்பா*** என்ற பெயரில் சென்னையில் பரதநாட்டியம், இசை மற்றும் யோகா பயிற்சி அளிக்கும் இந்திய பாரம்பரிய நடனம் மற்றும் இசைப் பள்ளியையும் நடத்திவருகிறார். சென்னை மியூசிக் அகாதெமி இவருக்கு 2025 ஆம் ஆண்டிற்கான நிருத்திய கலாநிதி விருதுக்கு தேர்வு செய்துள்ளது.
# ஊர்மிளா சத்தியநாராயணா

## ஆரம்ப வாழ்க்கை மற்றும் பின்னணி

ஊர்மிளா சத்யநாராயணா, புகழ்பெற்ற நடனக் குருக்களான 'பத்மஸ்ரீ' கே.என்.தண்டாயுதபாணி பிள்ளை, கலைமாமணி கே.ஜே.சரசா மற்றும் பத்மபூஷன் கலாநிதி நாராயணன் ஆகியோரின் வழிகாட்டுதலின் கீழ் பயிற்சி பெற்றுள்ளார். அவரது மிருதுவான மற்றும் துல்லியமான கால் வேலைப்பாடு, முகபாவங்களின் தன்னிச்சை மற்றும் விறுவிறுப்பு, அழகான தோரணைகள் போன்றவைகளால் பார்வையாளர்களை வசீகரிக்கும் ஊர்மிளாவின் முத்திரையாக அரைமண்டி தோற்றம் காணப்படுகிறது.
# ஊர்மிளா சத்தியநாராயணா

## தொழில்முறை நாட்டியம்

ஊர்மிளா, தனது ஐந்து வயதிலிருந்தே பரதநாட்டியம் பயின்று வந்துள்ளார். மேலும் தனது பத்தாவது வயதில் முதன்முறையாக மேடையேறி அரங்கேற்றமும் செய்துள்ளார். இரண்டு தசாப்தங்களுக்கும் மேலாக தொழில்முறை நடனக்கலைஞராக நடனமாடி வரும் இவர், இந்தியா முழுவதும் நடைபெறும் அனைத்து முக்கிய நடன விழாக்களிலும் கலந்துகொண்டு நிகழ்ச்சிகளை நடத்த்தி வருகிறார், மேலும் ஐரோப்பா, வட அமெரிக்கா, மத்திய கிழக்கு, ஆஸ்திரேலியா, ஆசியா மற்றும் தென்னாப்பிரிக்கா போன்ற பகுதிகளிலும் சுற்றுப்பயணம் செய்து பரதநாட்டியம் ஆடி வருகிறார்.  
- 1997 ஆம் ஆண்டில், தமிழ்நாடு மாநில அரசின் கலைமாமணி விருது,
- 2001 ஆம் ஆண்டில், நிருத்ய சூடாமணி விருது
- 2003 ஆம் ஆண்டில் தேசிய எமினன்ஸ் விருது
- 2009 ஆம் ஆண்டில் இந்தியன் ஃபைன் ஆர்ட்ஸ் சொசைட்டி வழங்கிய சிறந்த நாட்டியச்சார்யா விருது
- 2010 ஆம் ஆண்டில், நடனத் துறையில் அவர் செய்த பங்களிப்பைப் பாராட்டி வழங்கப்பட்ட நாட்டிய கலாசிகாமணி உட்பட பல மதிப்புமிக்க விருதுகளைப் பெற்றுள்ளார்.
# ஊர்மிளா சத்தியநாராயணா

## நாட்டிய சங்கல்பம்

ஊர்மிளா, 1996 ஆம் ஆண்டு, சென்னை கீழ்ப்பாக்கம் தோட்டத்தில் நாட்டிய சங்கல்பத்தைத் தொடங்கினார். இந்த நாட்டிய நிறுவனம், பரதநாட்டிய கலைஞரை உருவாக்குவதோடு, நடனம், கர்நாடக இசை மற்றும் யோகாவின் கோட்பாட்டின் அறிவை வலியுறுத்தும் வகையில் நடத்தப்பட்டுவருகிறது.
# முக்தா வெங்கடேஷ்

(1902-2003), இந்தியாவின் தமிழ்நாட்டைச் சேர்ந்த ஓவியரும் கவிஞருமாவார். சிக்கலான மலர் ஓவியங்களுக்காக மிகவும் பிரபலமான இவர், மைசூரின் ஓரியண்டல் ஆராய்ச்சி நிறுவனத்தின் நூலகரான மாதவ சாஸ்திரியின் மகனான, வெங்கடேஷ் என்ற ஓவியரை திருமணம் செய்துள்ளார்.
# முக்தா வெங்கடேஷ்

## வாழ்க்கை

முக்தா வெங்கடேஷ், 1902 ஆம் ஆண்டில் தமிழ்நாட்டில் உள்ள சென்னையில் மீனாட்சி மற்றும் ஏ. மாதவையா ஆகியோருக்கு மகளாக முத்துலட்சுமி என்ற பெயரில் நான்காவது குழந்தையாகப் பிறந்துள்ளார். தமிழ் மற்றும் ஆங்கிலத்தில் நன்கு அறியப்பட்ட எழுத்தாளரான இவரது தந்தை பல்வேறு சமூகக் காரணங்களுக்காக அர்ப்பணிப்புடன் இருந்துள்ளனர். மேலும் சிறுவயதில், தன் தந்தையின் இலக்கியப் பேரார்வம் மற்றும் முற்போக்குக் கருத்துக்களால் ஈர்க்கப்பட்ட முக்தா, மைசூர் ரயில்வேயில் பணிபுரிந்த எம். வெங்கடேசனை திருமணம் செய்துள்ளார், அத்தம்பதியருக்கு இரண்டு மகள்கள் இருந்தனர்.  
முக்தா, திருமணத்திற்கு முன்பதாக நீண்ட காலம் லண்டனில் தங்கியிருந்த போது, அங்கு ப்ளீன் ஏர் மாஸ்டர் சேவியர் வில்லிஸிடம் ஓவியக்கலையை கற்றுள்ளார்.
# முக்தா வெங்கடேஷ்

## கலைத்திறமை

ஓவியரும் ஆங்கில மொழி கவிஞருமான முக்தா வெங்கடேஷ், 1922 ஆம் ஆண்டில் லண்டனிலில் இருந்து, மைசூர் திரும்பியுள்ளார். அதன் பின்னர் மைசூரில் உள்ள தனது வீட்டின் பரந்த தோட்டத்தை விட்டு எங்கேயும் வெளியேராமல் தனது 101 வயது வரை ஓவியம் வரைந்து வாழ்ந்துள்ளார், முக்தா வெங்கடேஷின் கலைப்படைப்பு தனித்துவமான மற்றும் விரிவான மலர் வடிவங்களைக் கொண்டு வரையப்பட்டுள்ளது. ஆரம்பத்தில் வெளிப்புற நிலப்பரப்புகளை மட்டுமே வரைந்த முக்தா, பின்னர் தனது கவனத்தை பூக்களிடம் மாற்றி சிக்கலான, நேர்த்தியான வண்ணக்கலவையில் வரைய ஆரம்பித்துள்ளார். ஓவியம் மட்டுமல்லாமல், பூ வேலைப்பாடுகள் மற்றும் ஊசி வேலைகளிளும் திறமை வாய்ந்த முக்தா, தனது வாழ்நாளின் இறுதி வரையிலும் ஓவியங்கள் வரைந்து வந்துள்ளார். ஓவியத்தை ஆழ்ந்த தியான பயிற்சி என்றும் "நான் வரையும்போது நான் மிகவும் மகிழ்ச்சியாக இருக்கிறேன். நான் பார்ப்பதைப் பற்றிய எனது உணர்வை காகிதத்தில் எவ்வாறு உருவாக்குவது என்ற முயற்சியில் நான் தொலைந்துவிட்டேன். அதனால் வீட்டுப் பிரச்சனைகள் பெரிதாக தெரிவதில்லை" என்றும் கூறியுள்ளார்.  
முக்தாவின் பூக்களின் ஓவியங்கள் தங்களுக்கென ஒரு மென்மையான கனவுக் காட்சியைப் பெற்றுள்ளன. அதன் நேர்த்தியான வண்ணங்கள், ஒவ்வொரு நிழலும், இதழ்களின் ஒவ்வொரு சுருளும், வயது, இதழ்களில் உள்ள காயங்கள் மற்றும் கறைகள், வண்ணங்களின் தெளிவு போன்றவை என மொத்தமாக அற்புதமாக வரையப்பட்டுள்ளன.
# பிண்டிக்குத்தி பெருநாள்

**பிண்டிக்குத்தி பெருநாள்** (*Pindikuthi Perunnal*) அல்லது **ராக்குளி பெருநாள்** என்பது செயிண்ட் தாமஸ் கிறிஸ்தவர்களின் பாரம்பரிய மற்றும் முக்கியமான பண்டிகையாக வருடந்தோறும் ஜனவரி 6 அன்று கொண்டாடப்படுகிறது. பிண்டிகுத்தி பெருநாள் என்பது கிழக்கு தேவாலயத்தில் உள்ள தென்ஹாவின் ( இயேசுவின் திருமுழுக்கு ) மற்றும் மேற்கத்திய தேவாலயத்தில் எபிபானியின் புனித தாமஸ் கிறிஸ்தவர்களின் பிரதிபலிப்பாகும். வழிபாட்டுப் பருவமான தென்ஹா காலம் பிண்டிக்குத்தி பெருநாளுக்கு அருகிலுள்ள ஞாயிற்றுக்கிழமையுடன் தொடங்குகிறது.
# பிண்டிக்குத்தி பெருநாள்

## சொற்பிறப்பியல்

பிண்டிகுத்தி என்பதில், "பிண்டி" என்பதன் பொருள் "வாழை மரத்தின் தண்டு" எனவே, பிண்டிகுத்தி என்றால் "வாழைத் தண்டில் குத்துவது அல்லது துளைப்பது" என்று பொருள் ஆகும். ராக்குளி என்பது "இரவில் குளியல்" என்று பொருள்படும்
# பிண்டிக்குத்தி பெருநாள்

## கொண்டாட்டங்கள், சடங்குகள் மற்றும் நடைமுறைகள்

தென்ஹா கொண்டாட்டத்தின் முந்தைய இரவில், இந்தப் பண்டிகை கொண்டாடப்படும் வீடுகளின் முன்பு சிறப்பாக அலங்கரிக்கப்பட்ட வாழைமரத்தின் தண்டு பல தீப்பந்தங்களுடன் இணைக்கப்படுகிறது. குடும்ப உறுப்பினர்கள் "எல் பய்யா" அதாவது "கடவுள் பிரகாசமாக இருக்கிறார்". என்ற சிரிய கீதத்தைப் பாடி அதைச் சுற்றிச் செல்வார்கள், இந்த நேரத்தில் சிறப்பு உணவுகளாக குறிப்பாக இறைச்சி உணவுகள் தயாரிக்கப்படுகின்றன. சில திருச்சபைகள் சிறப்பாக அலங்கரிக்கப்பட்ட வாழைமரத்தின் தண்டிற்கான போட்டிகளை ஏற்பாடு செய்கின்றன. சில தேவாலயங்களில் சிறப்பு பிரார்த்தனைகள் நடத்தப்படுகின்றன.  
புனித தாமஸ் கிறிஸ்தவர்கள் பாளை, புலிக்குன்னூ போன்ற சில பகுதிகளில் உள்ள தேவாலயங்களுக்கு அருகில் ஓடும் ஆறுகளில் டென்ஹா விருந்தின் முந்தைய இரவில் 'சடங்கு குளியல்' எனப்படும் ராக்குளியை ( யோர்தான் ஆற்றில் இயேசுவின் திருமுழுக்குப் பிரதிபலிப்பு) செய்தனர். இந்த இடங்கள் ரம்ஷாவின் புனிதமான கொண்டாட்டத்திற்குப் பிறகு, மாலை வழிபாடாக உள்ளது.  
பிண்டிக்குத்தி பெருநாள் (சில சமயங்களில் பிண்டி பெருநாள் என்று தவறாக அழைக்கப்படுகிறது) இரிஞ்ஞாலகுடா மற்றும் குன்னங்குளம் போன்ற பகுதிகளில் ஒரு முக்கிய கொண்டாட்டமாக இருக்கிறது. இரிஞ்ஞாலகுடாவில் உள்ள பெரும்பாலான மக்கள் ஜாதி, மத வேறுபாடின்றி குறைந்தது இரண்டு அல்லது மூன்று மாதங்களுக்கு முன்னதாகவே திருவிழாவிற்காக காத்திருப்பார்கள். முக்கிய விழாவானது இரண்டு நாட்களுக்கு முன்பே காலை நேரத்தில் துவங்கும். இரிஞ்ஞாலகுடாவின் முக்கிய வீதிகள் வழியாக மேள தாளம் முழங்க விழாவின் ஆரம்பம் அறிவிக்கப்படும். இது வீட்டின் முன் சரியான வாழைமரத் தண்டை தயாரிப்பதில் இருந்து தொடங்குகிறது. வீட்டின் முன் அலங்கரிக்கப்பட்ட வாழைமரத் தண்டை வைப்பது என்பது ஒவ்வொரு வீட்டு உரிமையாளருக்கும் ஒரு கௌரவமாகக் கருதப்படுகிறது.  
ஒவ்வொரு குடும்பத்திற்கும், பாரம்பரியமாக "புனித அம்பு" செயல்முறைகள் உள்ளன. இது, பொதுவாக சனிக்கிழமை தொடங்குகிறது. "புனித அம்பு" என்பது செயிண்ட் செபஸ்தியாரின் உடலைத் துளைத்த அம்புகளை நினைவுபடுத்துவதாகும். இது ஒவ்வொரு வீட்டிற்கும் கொண்டு வரப்பட்டு, வீட்டார் வழிபாடு செய்தபிறகு, பிரசாதம் வழங்குவார்கள். இந்த புனித அம்பு சிறிது நேரம் கழித்து நிறைய வானவேடிக்கைகளுடன் அலங்கரிக்கப்பட்ட தேர்களுக்கு அழைத்துச் செல்லப்படுகிறது. இவை முக்கியமாக சனி மற்றும் திங்கட்கிழமைகளில் நடக்கும்.
முக்கிய திருவிழாவானது ஞாயிற்றுக்கிழமை நடைபெறும். புதிய உடை அணிந்த அனைவரும் ஊர்வலத்தில் ஆர்வத்துடன் பங்கேற்கிறார்கள் அல்லது அதற்காக காத்திருக்கிறார்கள். முக்கிய ஊர்வலம் பிற்பகல் 3:00 மணிக்கு தொடங்குகிறது. பிரார்த்தனைகளுடன், மேலும் அதிகமான வானவேடிக்கைகளுக்கு மத்தியில் ஊர்வலம் நடைபெறுகிறது. முன்னதாக, விழாவில் கலந்து கொள்ள பல்வேறு இடங்களில் இருந்து மக்கள் வருகின்றனர்.
# அன்வேசா ரெட்டி

**அன்வேசா ரெட்டி**, (பிறப்பு 3 செப்டம்பர் 1991), இந்தியாவின் தமிழநாட்டைச் சேர்ந்த பெண் சுவர்ப்பந்து விளையாட்டு வீராங்கனையும், தொழில்துறை உயிரி தொழில்நுட்பம் பட்டதாரியுமாவார். 2010 ஆம் ஆண்டு நடைபெற்ற ஆசிய விளையாட்டுப் போட்டியில் வெண்கலப் பதக்கம் வென்ற இந்திய மகளிர் சுவர்ப்பந்து அணியில் நான்கு பேர் கொண்ட குழுவில் உறுப்பினராக இருந்துள்ளார்,  
அன்வேசா, 2005 ஆம் ஆண்டில், சுவர்ப்பந்து விளையாட்டில் தேசிய இளையோர் பட்டத்தை தனது பதினான்காம் வயதில் வென்று, இளம் வயதில் இப்பட்டம் வென்ற முதல் இந்தியப்பெண் என்ற பெருமையை பெற்றுள்ளார். தொடர்ந்து தொழில்முறை சுவர்ப்பந்து விளையாட்டில் பங்கெடுத்து 2010 ஆம் ஆண்டில் தில்லியில் நடைபெற்ற காமன்வெல்த் விளையாட்டுப் போட்டிகளில் இந்தியாவைப் பிரதிநிதித்துவப்படுத்தி, பெண்கள் ஒற்றையர் பிரிவில் போட்டியிட்டுள்ளார். 2010 ஆம் ஆண்டில் நடைபெற்ற மகளிர் உலக அணி சுவர்ப்பந்து போட்டிகளிலும் கலந்து போட்டியிட்டு 86 வது தரவரிசையை அடைந்துள்ளார். அன்வேசா, சென்னையில் உள்ள இந்தியா சிமென்ட்ஸ் நிறுவனத்தின் விளையாட்டு மையத்தில் பயிற்சி பெற்றுள்ளார்.  
சென்னையில் உள்ள திரு இருதய பள்ளியில் பள்ளிக்கல்வியை முடித்துள்ள இவர், சென்னை அண்ணா பல்கலைக்கழகத்தில் தொழில்துறை உயிரி தொழில்நுட்பம் படிப்பில் இளங்கலையையும் படித்துள்ளார், இலண்டனில் உள்ள மன்னர் கல்லூரியில், உயிர் மருத்துவம் மற்றும் மூலக்கூறு அறிவியல் ஆராய்ச்சி படிப்பில் முதுகலை படிப்பை 2015 ஆம் ஆண்டில் முடித்துள்ளார். தற்போது சென்னையில் சுகாதாரம் சம்பந்தபட்ட துறைகளில் வேலை செய்து வருகிறார்.
# இலட்சுமி வேணு

**இலட்சுமி வேணு** (Lakshmi Venu) ஒரு இந்திய தொழிலதிரும், சுந்தரம்-கிளேட்டனின் நிர்வாக இயக்குநரும் ஆவார். இவர் தனது பாட்டனார் டி.வி.சுந்தரம் ஐயங்காரால் நிறுவப்பட்ட சென்னையைச் சேர்ந்த டிவிஎஸ் குழுமத்தின் வாரிசும் ஆவார்.
# இலட்சுமி வேணு

## பின்னணியும் கல்வியும்

வேணு சீனிவாசன் மற்றும் மல்லிகா சீனிவாசனின் மகள் லட்சுமி. லட்சுமியின் பெற்றோர் இருவரும் தனித்தனி வணிகப் பேரரசுகளை நடத்துகிறார்கள். அதை அவர்களின் தந்தையிடமிருந்து பெற்றனர். வேணு சீனிவாசன் தனது தாத்தா டிவி சுந்தரம் ஐயங்கார் நிறுவிய டிவிஎஸ் குழுமத்தை (சுந்தரம்-கிளேட்டன் குரூப்) நடத்துகிறார். மல்லிகா சீனிவாசன் தனது தந்தை ஏ. சிவசைலத்திடமிருந்து பெற்ற டிராக்டர்கள் மற்றும் பண்ணை உபகரணங்கள் லிமிடெட் குழும நிறுவனங்களை நடத்தி வருகிறார்.  
லட்சுமிக்கு சுதர்சன் வேணு என்ற ஒரு சகோதரர் உள்ளார். இவர், சென்னையில் வளர்ந்து அடையாறில் உள்ள சிஷ்யா பள்ளியில் படித்தார். இவர் யேல் பல்கலைக்கழகத்தில் பொருளாதாரத்தில் பட்டம் பெற்றார். பின்னர் வார்விக் பல்கலைக்கழகத்தில் பொறியியல் மேலாண்மையில் முனைவர் பட்டம் பெற்றார்.
# இலட்சுமி வேணு

## தொழில்

லட்சுமி இளம் வயதிலேயே சுந்தரம் கிளேட்டனில் இணை நிர்வாக இயக்குநராக நியமிக்கப்பட்டார். இவர்கள் 2015 இல் மணமுறிவு செய்தனர்.  
மார்ச் 2018 இல், சோத்பூரில் நடைபெற்ற ஒரு விழாவில் கொகினேனி ரங்க நாயுகுலுவின் பேரன் மகேஷ் கோகினேனியை லட்சுமி திருமணம் செய்ததாக அறிவிக்கப்பட்டது. இவர் முதல் தலைமுறை தொழில்முனைவோர் ஆவார். மேலும், சிறிய அளவிலான தொழில்நுட்ப நிறுவனத்தை நடத்துகிறார்.
# சமினா கான்

**சமினா கான்** (ஆங்கிலம்: Samina Khan; ; பிறப்பு 20 திசம்பர் 1970) என்பது பாக்கித்தான் அரசியல்வாதி ஆவார். இவர் மே 2013 முதல் மே 2018 வரை பலூசிஸ்தானின் மாகாண சட்டமன்ற உறுப்பினராக இருந்தார்.
# சமினா கான்

## ஆரம்ப வாழ்க்கை மற்றும் கல்வி

கான் 20 திசம்பர் 1970 அன்று பாக்கித்தானின் கலாட்டில் பிறந்தார்.  
கான் பொது நிர்வாகத்தில் முதுகலைப் பட்டம் பெற்றவர் ஆவார்.
# அலிசு இக்பால் ஹைதர்

**அலிசு இக்பால் ஹைதர்** (ஆங்கிலம்:Alizeh Iqbal Haider; ) என்பவர் பாக்கித்தான் அரசியல்வாதி ஆவார். ஹைதர் 2013 முதல் 2015 வரை பாக்கித்தானின் தேசிய சட்டமன்றத்தில் உறுப்பினராக இருந்தார்.
# அலிசு இக்பால் ஹைதர்

## ஆரம்ப கால வாழ்க்கை

அலிசு இக்பால் ஹைதர், இக்பால் ஹைதருக்கு மகளாகப் பிறந்தார்.  
இவர் தொழிலில் வழக்கறிஞர் மற்றும் மனித உரிமை ஆர்வலர் ஆவார்.
# பவதாரிணி அனந்தராமன்

**பவதாரிணி அனந்தராமன்**, (பிறப்பு 25 ஜூலை 1980) இந்தியாவின் தமிழ்நாட்டைச் சேர்ந்த பாரம்பரிய கர்நாடக இசைக்கலைஞரும் பாடகியுமாவார். கருநாடக இசையில் பெண் மும்மூர்த்திகளில் ஒருவராகக் கொண்டாடப்படும் டி.கே.பட்டம்மாளின் மூத்த சிஷ்யையாகக் கருதப்படும் இவர், இந்தியாவில் உள்ள அனைத்து முக்கிய சபாக்களிலும் ஒவ்வொரு ஆண்டும் இசை நிகழ்ச்சிகளை நிகழ்த்துவதோடு உலகெங்கிலும் பல இடங்களுக்கு சுற்றுப்பயணம் செய்தும், கருநாடக இசையைப் பரப்பி வருகிறார். மூத்த இசையமைப்பாளர் மாயூரம் விஸ்வநாத சாஸ்திரியின் குடும்பத்தைச் சேர்ந்த பவதாரிணி, ஐம்பதுக்கும் மேற்பட்ட தொழில்முறை இசைத்தொகுப்புகளை வெளியிட்டுள்ளார்.  
நளினி அனந்தராமன் மற்றும் எஸ்.அனந்தராமன் ஆகியோருக்கு மகளாகப் பிறந்த பவதாரிணிக்கு அவரது தாயாரான, நளினி அனந்தராமனே, முதல் குருவாக இருந்து பாட்டுப்பயிற்சியை அளித்துள்ளார். ஏனெனில் அவரும் டி.கே.பட்டம்மாளிடம் பயிற்சி பெற்ற வீணை வாசிப்பாளரும் பாடகருமாவார்.  
பவதாரிணி, இந்தியா முழுவதும் உள்ள அனைத்து முக்கிய சபாக்களிலும் இசைநிகழ்ச்சிகளில் கலந்துகொண்டு பாடியுள்ளார். அமெரிக்க ஐக்கிய நாடு, இலங்கை, சிங்கப்பூர் மற்றும் நைஜீரியா போன்ற பல்வேறு நாடுகளுக்கும் சுற்றிப்பயணம் செய்து இசை விழாக்களில் பாடியுள்ளார். பவதாரிணியின் கட்டளை குரல், கருநாடக இசை மற்றும் பக்தி இசையின் பல்வேறு வகைகளுக்கு மிகவும் பொருத்தமாக அமைந்துள்ளது.
# பவதாரிணி அனந்தராமன்

## சாதனைகள்

- மூன்று வருடங்கள் ஸ்பிக் ஸ்காலர்ஷிப் பெற்றவர்.
- குரல் இசைக்கான ஸ்டெர்லிங் ஹாலிடேஸ் ஸ்காலர்ஷிப் பெற்றவர்.
- இந்திய அரசின் கலாச்சார அமைச்சகத்திடமிருந்து CCRT பெல்லோஷிப் (கலாச்சார வளம் மற்றும் திறமைக்கான மையம்) பெற்றவர்.
- 2002ல் சென்னை அகில இந்திய வானொலியின் 'ஏ' கிரேடு கலைஞர்.
- கர்நாடக இசை மற்றும் பக்தி இசைத் துறையில் அவர் ஆற்றிய பணியைப் பாராட்டி 2009 இல் 'சிவாஜி பிருது' பெற்றார்.
# நஜ்மா அப்சல் கான்

**நஜ்மா அப்சல் கான்** (ஆங்கிலம்: Najma Afzal Khan; ; பிறப்பு 1 அக்டோபர் 1950) என்பவர் பாக்கித்தானிய அரசியல்வாதி, மருத்துவர் மற்றும் பரோபகாரர் ஆவார். இவர் மே 2013 முதல் மே 2018 வரை பஞ்சாப் மாகாண சட்டமன்ற உறுப்பினராக இருந்தார். ஏழ்மையான இளைஞர்களுக்கு உதவுவதற்காக பல்வேறு தொண்டு நிறுவனங்களையும் நிறுவி நடத்தி வருகிறார், அப்சல் கான்.
# நஜ்மா அப்சல் கான்

## ஆரம்ப வாழ்க்கை மற்றும் கல்வி

நஜ்மா அப்சல் கான், 1 அக்டோபர் 1950-ல் பைசலாபாத்தில் பிறந்தார்.  
அப்சல் கான் 1976-ல் மருத்துவ மற்றும் சுகாதார அறிவியலுக்கான இலியாகத் பல்கலைக்கழகத்தில் இளநிலை மருத்துவம் மற்றும் இளநிலை அறுவை சிகிச்சை பட்டம் பெற்றார்.  
கான் அபாசி அமைச்சரவையில் நிதி மற்றும் பொருளாதார விவகார அமைச்சருமான ராணா அப்சல் கானை 2019ஆம் ஆண்டு செப்டம்பர் 27ஆம் தேதி திருமணம் செய்து கொண்டார்.
# நஜ்மா அப்சல் கான்

## விருதுகள் மற்றும் அங்கீகாரம்

கான் தனது மருத்துவ மற்றும் சேவைப் பணிகளுக்காக 50க்கு மேற்பட்ட விருதுகளை வென்றுள்ளார்.
# பாதாமி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | வெங்கண்ணகௌடா ஹன்மந்த்கௌடா பட்டீல் | இந்திய தேசிய காங்கிரஸ் |
| 1962 | மடிவளப்பா ருத்ரப்பா |  |
| 1967 | பட்டணசெட்டி காலப்பா மகாகுண்டப்பா | சுயேச்சை |
| 1972 | ராவ்சாகேப் தேசாய் | இந்திய தேசிய காங்கிரஸ் |
| 1978 | சிம்மனகட்டி பாலப்பா பீமப்பா | இந்திரா காங்கிரஸ் |
| 1983 | இந்திய தேசிய காங்கிரஸ் |  |
| 1985 | ராவ்சாகேப் துளசிகேரப்பா தேசாய் | ஜனதா கட்சி |
| 1989 | பட்டணசெட்டி காலப்பா மகாகுண்டப்பா | ஜனதா தளம் |
| 1994 | சிம்மனகட்டி பாலப்பா பீமப்பா | இந்திய தேசிய காங்கிரஸ் |
| 1999 |  |  |
| 2004 | பட்டணசெட்டி காலப்பா மகாகுண்டப்பா | பாரதிய ஜனதா கட்சி |
| 2008 |  |  |
| 2013 | சிம்மனகட்டி பாலப்பா பீமப்பா | இந்திய தேசிய காங்கிரஸ் |
| 2018 | சித்தராமையா |  |
| 2023 | பி. பி. சிம்மனகட்டி | } |
# செலினா ஹொசைன்

**செலினா ஹொசைன்** ( *Selina Hossain* ) (பிறப்பு 14 ஜூன் 1947) வங்காளதேசத்தைச் சேர்ந்த புதின ஆசிரியராவார். பிப்ரவரி 2022 முதல் பங்களா அகாதமியின் தற்போதைய தலைவராக இருக்கிறார். *ஹாங்கோர் நொடி கிரெனேட்* (1976) மற்றும் *போகா மகோரர் கோர் போஷோடி* (1996) ஆகியவை இவரது முக்கிய படைப்புகள் ஆகும். 1980 இல் பங்களா அகாதமி இலக்கிய விருது, 2009 இல் எகுஷே பதக் மற்றும் 2018 இல் சுதந்திர தின விருது போன்ற அனைத்து முக்கிய தேசிய விருதுகளையும் பெற்றுள்ளார். இவரது புதினங்கள் மற்றும் சிறுகதைகள் ஆங்கிலம், உருசியன், பிரெஞ்சு, ஜப்பானியம், கொரியன், பின்னிஷ் மற்றும் மலாய் ஆகிய மொழிகளில் மொழிபெயர்க்கப்பட்டுள்ளன. வரை பங்களாதேஷ் ஷிஷு அகாதமியின் தலைவராக பணியாற்றினார்.
# செலினா ஹொசைன்

## ஆரம்ப வாழ்க்கை மற்றும் கல்வி

ஹொசைன் ஏ.கே. மோஷாரஃப் ஹொசைன் மற்றும் மரியமெனெசா பாகுல் ஆகியோருக்கு பிறந்தார்.
1. *போடோஷோப்டோ* (1982)
1. *நீல் மோயுரர் ஜூபன்* (1983)
1. *சாந்த் பெனே* (1984)
1. *போகா மகோரர் கோர் போசோடி* (1986)
- கமர் முஷ்டாரி நினைவு பரிசு (1987)
- பிலிப்ஸ் இலக்கியப் பரிசு (1994)
- அலக்தா இலக்கிய விருது (1994)
- சாகித்ய அகாதமியின் பிரேம்சந்த் பெல்லோஷிப்
- எகுஷே பதக் (2009)
- ஐஐபிஎம் வழங்கும் ரவீந்திர ஸ்மிருதி புரஸ்கார். புது டெல்லி (2010)
- சந்திரபதி அகாதமி தங்கப் பதக்கம் (2010)
- ரவீந்திர பாரதி பல்கலைக்கழகத்தில் இருந்து (2010) இலக்கியத்திற்கான சர்வதேச விருது (ஹானரிஸ் காசா)
- ஐஐபிஎம் புது டெல்லியின் சுர்மா சௌத்ரி நினைவு விருது (2011)
- சார்க் இலக்கிய விருது (2015)
- சுதந்திர தின விருது (2018)
# எராம் அலி

**எராம் அலி,** இந்தியாவைச் சேர்ந்த நவீன ஆடை வடிவமைப்பாளரும் இந்தி, கன்னட, தெலுங்கு மற்றும் தமிழ் திரைப்படத் துறையில் திரைப்பட ஆடை தயாரிப்பாளரும் விளம்பர நடிகையாவார். திரைப்படத்துறையில் மட்டுமல்லாது நாகரீக ஆடை விழாக்கள், அழகுப்போட்டிகள் போன்றவைகளுக்கும் ஆடைகளை வடிவமைத்து கொடுத்துள்ளார்.
# எராம் அலி

## தொழில் வாழ்க்கை

1997 ஆம் ஆண்டில் இருந்து எராம் அலி, சென்னை நாகரீகக் காட்சிகளில் கலந்துகொண்டு விளம்பரங்களில் தோன்றியுள்ளார். 2001 ஆம் ஆண்டில் தமிழ் திரைப்பட நடிகரான, அப்பாஸ் அலியைத் திருமணம் செய்துள்ளார். இத்தம்பதியருக்கு எமிரா (பெண்), அய்மான் (ஆண்) என இரு குழந்தைகள் இருக்கிறார்கள். திருமணத்திற்கு பிறகு, தனது கணவரின் பிரத்தியேக ஆடை வடிவமைப்பாளரான இவர், பல்வேறு திரைப்படங்களுக்காக ஆடைகளை வடிவமைத்துள்ளார். 2010 ஆம் ஆண்டு வெளியான மாய எதார்த்த படமான ஆயிரத்தில் ஒருவனில் தலைமை ஆடை வடிவமைப்பாளராக பணியாற்றியுள்ளது குறிப்பிடத்தக்கது.
# எராம் அலி

## ஆடை வடிவமைப்பாளர்

நடிகர் அப்பாஸுகாக (தமிழ், தெலுங்கு, மலையாளம், ஹிந்தி, கன்னடம்)  
- தெலுங்கு – *ராஜா*, *மாதுரி*, *அனசுயா*, *அனகங்கா ஓகா அம்மா*, *கிருஷ்ண பாபு*, *நீ பிரேமகை*, *ஸ்வேதா நாகு*, *அரசியல் ரவுடி*, *மாரோ*, *இடி சங்கதி*
- இந்தி - *டிலி கே பீச்சே பீச்சே*, *ஜிந்தா தில்*, *அன்ஷ்*
- கன்னடம் - *அப்பு பப்பு*
- மலையாளம் – *கதா*, *ட்ரீம்ஸ்*, *வாழ்த்துக்கள்*
- தமிழ் – *ஆனந்தம்*, *பம்மல் க. சம்பந்தம்*, காதல் வைரஸ், பந்தா பரமசிவம், *பரசுராம்*, *சிந்தாமல் சிதறாமல்*, *மானஸ்தான்*, *அதிர்ச்சி*, *அடிதடி*, *அது*, *உணர்வுகள்*, *வணக்கம் தலைவா*, *திருட்டு பயலே*, *சாது மிரண்டா* *, குரு என் ஆளு*, *மரியான்*  
; முன்னணி ஆடை வடிவமைப்பாளராக  
- *ஆயிரத்தில் ஒருவன்* (2010)
# சம்மக்கா சரலம்மா ஜாதரா

**சம்மக்கா சரலம்மா ஜாதரா**(*Sammakka Saralamma Jatara*), **சம்மக்கா சரக்கா ஜாதரா** மற்றும் **மேடாரம் ஜாதரா** எனவும் அழைக்கப்படும் இந்த நிகழ்வு இந்தியாவின் தெலுங்கானா மாநிலத்தில் கொண்டாடப்படும் இந்து பழங்குடியின தெய்வங்களை கௌரவிக்கும் ஒரு திருவிழா ஆகும். இந்த ஜாதரா உலகின் மிகப்பெரிய மக்கள் கூட்டங்களில் ஒன்றாக அறியப்படுகிறது. இதில் கலந்து கொள்ளும் மக்கள் காணிக்கையாக பங்காரம் எனப்படும் வெல்லத்தை வழங்குகிறார்கள். முலுகு மாவட்டத்தில் உள்ள தத்வாய் மண்டலத்தில் உள்ள மேடாரத்தில் ஜாதரா தொடங்குகிறது. தேவதைகள் தொடர்பான சடங்குகள் முற்றிலும் கோயா பழங்குடி பூசாரிகளால், கோயா பழக்கவழக்கங்கள் மற்றும் மரபுகளுக்கு ஏற்ப நடத்தப்படுகின்றன.  
1955 வரை, சுமார் 2,000 பேர் மேடாரத்திற்கு வருகை தந்தனர், அவர்களில் 1,500 பேர் கோயா பழங்குடியினத்தைச் சேர்ந்தவர்கள். ஆனால் இப்போது கோயா அல்லாத மக்கள் (1.3 கோடி) மேடாரத்திற்கு வருகை தருகின்றனர், மேலும் கோயா மக்கள் மொத்த வழிபாட்டாளர்களில் 2% மட்டுமே உள்ளனர் என்று அறியப்படுகிறது.  
தக்காணத்தில் எஞ்சியிருக்கும் மிகப்பெரிய வனப் பகுதியான தண்டகாரண்யாவின் ஒரு பகுதியான ஏதுர்நகரம் வனவிலங்கு சரணாலயத்தில் இருந்து தொலைதூரத்தில் மேடாரம் எனப்படும் பகுதி அமைந்துள்ளது.  
இந்த ஜாதரா தேசிய விழாவாக அறிவிக்கப்பட்டால், யுனெஸ்கோவின் 'மனிதகுலத்தின் அருவமான கலாச்சார பாரம்பரியம் ' குறிச்சொல்லாக கருதப்படலாம். பழங்குடியினரின் தெய்வங்களாக இருக்கும் சம்மக்கா மற்றும் சாரலம்மாவை, தரிசிப்பதாக நம்பப்படும் காலத்தில் ஜாதரா கொண்டாடப்படுகிறது. கும்பமேளாவுக்குப் பிறகு, சம்மக்கா சாரலம்மா ஜாதரா நாட்டிலேயே அதிக எண்ணிக்கையிலான பக்தர்களை ஈர்க்கிறது என்று நம்பப்படுகிறது.
# சம்மக்கா சரலம்மா ஜாதரா

## சடங்கு

இந்த ஜாதரா ஆண்டுக்கு இருமுறை நடத்தப்படுகிறது, அதாவது இரண்டு ஆண்டுகளுக்கு ஒருமுறை நான்கு நாட்களுக்கு மேடாரத்தில் உள்ள காடேலுக்கு அம்மன்களின் வருகையில் தொடங்கி, அவர்களின் வனப்பிரவேசத்தில் முடிவடைகிறது.  
**நாள் 1 :- மகா சுத்த பௌர்ணமி (புதன்கிழமை)**  
கண்ணேப்பள்ளியில் இருந்து மேடாரத்திற்கு சரக்காவின் சிலை கொண்டு செல்லப்படுகிறது. பகிடித்த ராஜுவின் சிலை பூணுகொண்டாவிலிருந்து மேடாரத்திற்கு கொண்டு செல்லப்படுகிறது  
**நாள் 2 :- வியாழன்**  
சம்மக்காவின் சிலை மற்றும் குங்குமம் கலசம் சிலகலகுட்டாவிலிருந்து கோயா பழங்குடியினரால் நீண்ட ரகசிய பூஜைகளுக்குப் பிறகு, பொதுவாக நள்ளிரவில் மேடாரத்திற்கு கொண்டு செல்லப்படுகிறது. கோவிந்த ராஜு சிலை கொண்டலிலிருந்து மேடாரம் வரை கொண்டு செல்லப்படுகிறது.  
**நாள் 3 :- வெள்ளிக்கிழமை (ஜாதராத்தின் உச்ச நாள்)** (நாள் என்று நம்பப்படுகிறது, அன்றைய தினம் ஆதி பராசக்தி வழிபாடு நடத்தப்படுகிறது.  
சம்மக்கா மற்றும் சரக்கா மற்றும் அவர்களின் துணைவர்களான பகிடித்த ராஜு மற்றும் கோவிந்த ராஜு ஆகியோர் முறையே வழிபடுகின்றனர். பக்தர்கள் ஜம்பன்னாவாகுவில் நீராடி, சம்மக்கா மற்றும் சரக்காவிற்கு வெல்லம் சமர்ப்பிப்பதற்கு முன், எடைபோட்டு அர்ச்சனை செய்கின்றனர்.  
**நாள் 4 :- சனிக்கிழமை**  
"தல்லுல வனபிரவேச்ம்" என்கிற பெயரில் நான்காம் நாளன்று, சம்மக்கா ம்ற்றும் சரக்கா அம்மன் சிலைகள் காட்டுக்குள் எடுத்துச் செல்வதனுடன் ஜாதரா முடிவடைகிறது. குங்குமம் நிறைந்த கலசம் சிலகலகுட்டாவுக்கு எடுத்துச் செல்லப்பட்டு அடுத்த ஜாதரா வரை அங்கேயே வைக்கப்படுகிறது.  
சம்மக்கா சரக்கா ஜாதரா என்பது பழங்குடியின இந்து திருவிழா ஆகும், இது வாரங்கல் நகரத்திலிருந்து 100 கிமீ தொலைவில் நடைபெறுகிறது. இது உலகின் மிகப்பெரிய பழங்குடியின சபைக்கான நேரமாகும், ஒவ்வொரு இரண்டு வருடங்களுக்கு ஒருமுறை, சுமார் பத்து மில்லியன் மக்கள் இந்த இடத்தில் நான்கு நாட்களுக்குள் கூடுகிறார்கள். இந்தியாவின் பல்வேறு மாநிலங்களில் இருந்து குறிப்பாக, ஆந்திரப் பிரதேசம், தெலுங்கானா, மத்தியப் பிரதேசம், சத்தீஸ்கர், ஒடிசா, மகாராஷ்டிரா, கர்நாடகா மற்றும் ஜார்கண்ட் பகுதிகளைச் சேர்ந்த ஏராளமான பக்தர்கள் ஜாதராவைக் கொண்டாட பண்டிகை நடக்கும் இடத்திற்கு வருகிறார்கள்.  
மக்கள் தங்கள் எடைக்கு ஏற்றவாறு வெல்லத்தை தெய்வங்களுக்கு சமர்ப்பித்து, ஜம்பன்ன வாகுவில் ( ஓடை ) புனித நீராடுவார்கள்.  
2008 ஆம் ஆண்டில், திருவிழாவில் கிட்டத்தட்ட 8 மில்லியன் மக்கள் கலந்துகொண்டதாக மதிப்பிடப்பட்டுள்ளது. 2012 ஆம் ஆண்டில், ஜாதராவில் 10 மில்லியன் மக்கள் கூடும் என மதிப்பிடப்பட்டுள்ளது. இந்த கண்காட்சி உலகிலேயே பழங்குடியின சமூகங்களின் மிகப்பெரிய கூட்டம் என்று கூறப்படுகிறது. உலகின் மிகப்பெரிய இந்துக் கூட்டங்களில் இதுவும் ஒன்று ஆகும்.  
தெலுங்கானா மாநிலம் உருவான பிறகு 2016 இல் நடைபெற்ற இந்த விழா முதல் விழாவாகும், மேலும் இது அரசாங்கத்தின் சிறப்பு கவனத்துடன் அதிக முக்கியத்துவம் பெற்றது.
# சுபா சீனிவாசன்

**சுபா சீனிவாசன்**, இந்தியாவின் தமிழ்நாட்டைச் சேர்ந்த பெண் துடுப்பாட்ட வீரராவார், தற்போது ஐக்கிய அரபு எமிரேட்ஸ் நாட்டின் தேசிய துடுப்பாட்ட அணிக்காக விளையாடிவருகிறார். ஜூலை 2018 ஆம் ஆண்டில் நடைபெற்ற, 2018 ஐசிசி மகளிர் உலக இருபது20 தகுதிப் போட்டிக்கான ஐக்கிய அரபு எமிரேட்ஸ் அணியில் முதன்முதலாக இவர் இடம் பெற்றுள்ளார். தொடர்ந்து 7 ஜூலை 2018 அன்று பெண்கள் பன்னாட்டு இருபது20 போட்டியில் நெதர்லாந்து பெண்கள் தேசிய துடுப்பாட்ட அணிக்கு எதிராக களமிறங்கி விளையாடியுள்ளார்.
# சுபா சீனிவாசன்

## ஆரம்ப மற்றும் தனிப்பட்ட வாழ்க்கை

சுபா, 1980 ஆம் ஆண்டு மார்ச் 8 ஆம் தேதி சென்னையில் பிறந்துள்ளார். சிறுவயதிலிருந்தே தனது இரட்டை சகோதரர் சுந்தருடன் இணைந்து தெருக்களில் மட்டைப்பந்து விளையாடி வந்துள்ள இவர், கல்லூரி நாட்களில் சென்னை பல்கலைக்கழகத்தை பிரதிநிதித்துவப்படுத்தி விளையாடியுள்ளார். மேலும் பத்தொன்பது வயதிற்குட்பட்ட போட்டிகளில் தமிழக மகளிர் அணியிலும் சேர்ந்து விளையாடியுள்ளார். அதே நேரத்தில் விளையாட்டோடு சேர்ந்து படிப்புக்கும் இணையான முக்கியத்துவம் கணினி அறிவியலில் இளங்கலை பட்டம் பெற்றுள்ளார் .  
2009 ஆம் ஆண்டில் ஆர் சீனிவாசன் என்பவரைத் திருமணம் செய்துள்ளார் சுபா. இத்தம்பதியருக்கு அக்சயா மற்றும் அக்சரா என்ற இரு குழந்தைகள் இருக்கிறார்கள். குடும்பமாக ஐக்கிய அரபு அமீரகத்தில் வசித்து வருகிறார்கள்.
# சுபா சீனிவாசன்

## உள்நாட்டில் விளையாட்டு

தமிழ்நாடு பெண்கள் துடுப்பாட்ட அணிக்காக இவரது பத்தொன்பதாம் வயதிலே தேர்வு செய்யப்பட்டுள்ள சுபா, 1999 ஆண்டு முதல் 2003 ஆண்டு வரை, மாநிலங்களுக்கு இடையிலான, மண்டலங்களுக்கு இடையிலான, பல்கலைக்கழகங்களுக்கு இடையேயான மற்றும் ரயில்வேக்கு இடையேயான துடுப்பாட்ட போட்டிகளில் தமிழகத்தின் சார்பாக கலந்து கொண்டு விளையாடியுள்ளார். 2004 ஆம் ஆண்டில் தமிழ்நாடு அரசுப்பணியாளர் தேர்வாணையம், சுபாவை காவல் துணை ஆய்வாளராக நியமித்தது. சுபா, திருமணம் வரை அந்த பணியில் இருந்துள்ளார்.
# கட்டைக்கூத்து

வின் கர்நாடக இசையுடன் கட்டைக்கூத்துக் காணொளி]]
**கட்டைகூத்து** (**Kattaikkuttu**), கேரளா மற்றும் தமிழ்நாடு ஆகிய மாநிலங்களில் நடத்தப்படும் நாட்டுப்புறக் கலைகளில் ஒன்றாகும். இது கூத்து வகைகளில் சார்ந்தது. இது தெருக்கூத்துப் போன்றதே. கட்டைக்கூத்து பாரம்பரியமாக ஆண்களால் நடத்தப்படுகிறது. இது பாடல், நடனம் மற்றும் நடிப்பு ஆகியவற்றை உள்ளடக்கியது. கட்டைக்கூத்தில் சுமார் பதினைந்து கலைஞர்கள் பங்கேற்பார்கள். இக்கூத்தின் போது ஆர்மோனியம், செந்தா, குஜா போன்ற இசைக்கருவிகள் இசைக்கப்படும். இக்கூத்தின் உரையாடல்கள் நகைச்சுவையுடன் கூடியவை. கட்டைக்கூத்துடன் நடனமும் இணைந்துள்ளது.  
கீழ்கண்ட விழாக்களின் போது கட்டைக்கூத்து நடத்தப்படுகிறது.
1. பெண் தெய்வத் திருவிழாக்கள் (எடுத்துக்காட்டு திரௌபதி அம்மன் கோயில்)
1. கிராமப்புற மாரியம்மன், அங்காளம்மன் மற்றும் பகவதியம்மன் கோயில் திருவிழாக்கள்
1. இறப்புச் சடங்கின் போது
1. பண்பாட்டுத் திருவிழாக்களின் போது
கட்டைகூத்து என்பது இரவு முழுவதும் நடைபெறும் கூத்து ஆகும். கிராமப்புறங்களில் கட்டைக்கூத்து இரவு 10 மணி முதல் அடுத்த நாள் காலை 6 மணி வரை நடத்தப்படுகிறது.
# கட்டைக்கூத்து

## வரலாறு

கட்டைகூத்துக் கலைஞர்கள் அடர்த்தியான ஒப்பனைகள் வழியாக கதாபாத்திரங்களின் தோற்றத்தை ஆடை ஆபரணங்கள் வழியாக விளங்க வைப்பார்கள். அந்த ஆபரணங்கள் எடை குறைவாக இருக்கவேண்டும் என்பதற்காக தோள்களிலே எடை குறைவான கல்யாண முருங்கை மரத்திலான புஜக கட்டைகள், அதே மரத்தில் செய்யப்பட்ட கிரீடம் போன்றவற்றை அணிந்து கொண்டு கூத்து ஆடப்படுகிறது. இதுவே இக்கூத்து கட்டைக் கூத்து என்று அழைக்கப்பட காரணமாகும். கூத்து என்றால் நாடகம். பார்வையாளர்கள் நடிகர்களின் ஆடைகள், கிரீடங்கள் மற்றும் ஒப்பனை மூலம் புராண, இதிகாச கதாபாத்திரங்களை அடையாளம் கண்டுகொள்கிறார்கள்., அரிசந்திரன்-சந்திரமதி கதை, வள்ளித் திருமணம் போன்ற இதிகாச, புராணக் கதைகள் இயல், இசை, நாடகத்துடன் நடித்துக் காண்பிக்கப்படுகிறது.  
1990 நவம்பரில் ஆபத்தில் சிக்கிய கட்டைக் கூத்தை காப்பாற்றுவதற்காக 2002 ஆம் ஆண்டு காஞ்சிபுரத்தில் ராஜகோபால் மற்றும் அவரது நெதர்லாந்து மனைவி *அன்னா எம்டே* ஆகியோரால் தமிழ்நாடு கட்டைக்கூத்து கலை வளர்ச்சி முன்னேற்ற சங்கம் உருவாக்கப்பட்டது. கலைத்திறன் கொண்ட ஏழைக் குழந்தைகளைக் கண்டறிந்து பயிற்சி அளிக்கப்பட்டது. தற்போது ஐந்து வயது முதல் 15 வயது வரையிலான சுமார் முப்பது குழந்தைகள் இக்குழுவில் உள்ளனர். குருகுல முறையில் கலைப் படிப்புகள் நடைபெறுகிறது. தற்காப்பு கலைகள், பொம்மலாட்டம், நடன வடிவங்கள் மற்றும் கதை எழுதுதல் ஆகியவை முறையான கல்வியுடன் இச்சங்கத்தில் கிடைக்கின்றன. கட்டைக்கூத்துக் கலை பரந்த மற்றும் பலதரப்பட்ட பார்வையாளர்களை சென்றடையும் பொருட்டு, மார்ச் 2020ல் இக்குருகுலப் பள்ளி மூடப்பட்டது.  
தமிழ்நாடு கட்டைக்கூத்து கலை வளர்ச்சி முன்னேற்றச் சங்கம், ரமோன் மக்சேசே விருது பாடகர் டி. எம். கிருஷ்ணா தலைமையில் *கர்நாடகக் கட்டைக்கூத்து சங்கம்* என்ற பெயரில் பல நிகழ்ச்சிகளை நடத்தியபோது கட்டைக்கூத்து கலை வடிவம் மிகவும் கவனத்தைப் பெற்றது.  
2018ஆம் ஆண்டில் கொச்சி முசிரிஸ் பைனாலே மற்றும் டி.எம். கிருஷ்ணா மற்றும் அவரது மனைவி சங்கீதா சிவகுமார் ஆகியோர் தமிழ்நாடு கட்டைக்கூத்து கலை முன்னேற்ற சங்கத்துடன் இணைந்து இந்த கலையை நிகழ்த்தினர். டி. எம். கிருஷ்ணா நடத்திய கட்டைக்கூத்தில், மகாபாரத காவியத்தில் சூதாட்டத்தின் போது துரியோதனனிடம் நாட்டையும், சகோதரர்களையும், தன்னையும் இழந்த நேரத்தில், திரௌபதியை அரசவையில் இழுத்து வந்து சேலையை உருவி அவமானம் செய்ய நினைத்த துச்சாதனன் விழைந்த போது, திரௌபதி இருகைகளை மேலே தூக்கி கிருஷ்ணரிடம் அபயம் அடைந்ததால்[3], சேலைகள் வளர்ந்து திரௌபதி மானம் காக்கப்பட்டாள். இக்கூத்தில் டி. எம். கிருஷ்ணா மற்றும் அவரது மனைவி சங்கீதா சிவகுமார் பாடியுள்ளனர்.
# இசாமுடின் உசேன்

**இசாமுடின் உசேன்** (மலாய்: *Datuk Seri Panglima Hishammuddin bin Tun Hussein*; ஜாவி: هشام الدين بن حسين; ஆங்கிலம்: *Hishammuddin Hussein*; சீனம்: 希山慕丁·胡先) (பிறப்பு: 5 ஆகத்து 1961) என்பவர் 2021 முதல் 2022 வரை மலேசியாவின் மூத்த அமைச்சர் (*Senior Minister of Malaysia*); மற்றும் மலேசிய தற்காப்பு அமைச்சராக (*Minister of Defence Malaysia*) பணியாற்றிய ஒரு மலேசிய அரசியல்வாதி; மற்றும் ஒரு வழக்கறிஞர் ஆவார்.  
அம்னோ (**UMNO**), பாரிசான் நேசனல் (*Barisan Nasional*) கூட்டணியின் ஓர் உறுப்புக் கட்சியான அம்னோ (*United Malays National Organisation*) கட்சியின் சார்பில் 1995 முதல் 2004 வரை தெங்காரா (*Tenggara*) தொகுதிக்கான நாடாளுமன்ற உறுப்பினராகவும்; 2004-ஆம் ஆண்டு முதல் செம்புரோங் (*Sembrong*) தொகுதிக்கான நாடாளுமன்ற உறுப்பினராகவும் சேவை செய்தவர்.
# இசாமுடின் உசேன்

## பொது

இசாமுடின் உசேன், மலேசியா, ஜொகூர் பாரு நகரில் பிறந்தார். தந்தையாரின் பெயர் உசைன் ஓன். தாயாரின் பெயர் சுகைலா நோவா. இசாமுடின் உசேனின் தந்தையார் மலேசியாவின் மூன்றாவது பிரதமர் ஆவார்.  
இவர் மலேசியாவில் ஒரு முக்கிய மலாய்த் தலைவரும்; மற்றும் அம்னோவின் நிறுவனருமான ஓன் ஜாபார் (*Onn Jaafar*) என்பவரின் பேரன் ஆவார். ஓன் ஜாபாரின் தாயார் சர்க்காசியன் (*Circassian*) வம்சாவளியைச் சேர்ந்தவர்; மற்றும் உதுமானியப் பேரரசு எனும் ஒட்டோமான் பேரரசில் (*Ottoman Empire*) பிறந்தவர்.  
இவர் கோலாகங்சார் மலாய் கல்லூரி (*Malay College Kuala Kangsar*), கோலாலம்பூர் செயின்ட் ஜான்சு பள்ளி (*St. John's Institution*), ஐக்கிய இராச்சியத்தின் ஆலிசு இசுமித் பள்ளி (*Alice Smith School*) மற்றும் செல்டென்காம் கல்லூரியில் (*Cheltenham College*) பயின்றார். அவர் வழக்கறிஞராக பணியாற்றுவதற்கு முன்பு அபெரிசுட்வித் பல்கலைக்கழகத்தில் (*Aberystwyth University*) சட்டத்துறையில் இளங்கலை பட்டம் பெற்றார் மற்றும் இலண்டன் பொருளியல் பள்ளியில் (*London School of Economics*) முதுகலைப் பட்டம் பெற்றார்.
# இசாமுடின் உசேன்

## பொது

### பல்வேறு அமைச்சர் பதவிகள்

இங்கிலாந்தில் இருந்து தாயகம் திரும்பி வந்ததும், இசாமுடின் உசேன் அம்னோவில் சேர்ந்தார். முதன்முதலில் 1995-ஆம் ஆண்டு பொதுத் தேர்தலில் தெங்காரா (*Tenggara*) தொகுதியில் வெற்றி பெற்று மலேசிய மக்களவைக்கு தேர்ந்தெடுக்கப்பட்டார். பின்னர் மலேசிய பன்னாட்டு வணிகம் மற்றும் தொழில் துறை அமைச்சில் (*Parliamentary Secretary for International Trade and Industry*) நாடாளுமன்றச் செயலாளராக நியமிக்கப்பட்டார்.  
1999-இல் மலேசிய இளைஞர் விளையாட்டுத்துறை அமைச்சராக (*Minister for Youth and Sport*) பதவி உயர்வு பெற்றார். 2004-இல், முன்னாள் பிரதமர் அப்துல்லா அகமது படாவி (*Abdullah Badawi*) தலைமையிலான பாரிசான் நேசனல் அரசாங்கம் ஆட்சி அமைத்தது. அப்போது அம்னோ இளைஞர் பிரிவின் தலைவராக இருந்த இசாமுடின் உசேன் கல்வி அமைச்சராக நியமிக்கப்பட்டார்.  
1999-இல், அவர் அம்னோவின் இளைஞர் தலைவராகத் தேர்ந்தெடுக்கப்பட்டார். பின்னர் 2009-இல் அதன் துணைத் தலைவராக தேர்ந்தெடுக்கப்பட்டார். அதன் பின்னர், 2018-ஆம் ஆண்டு பொதுத் தேர்தலில் பாரிசான் நேசனல் கூட்டணி தோற்கும் வரையில் பல்வேறு அமைச்சர் பதவிகளை வகித்துள்ளார்.
# இசாமுடின் உசேன்

## பொது

### செம்புரோங் நாடாளுமன்றத் தொகுதி

இருப்பினும் 2018-ஆம் ஆண்டு பொதுத் தேர்தலில் பாரிசான் நேசனல் கூட்டணி தோல்வி அடைந்தாலும், இசாமுடின் உசேன் தன்னுடைய செம்புரோங் நாடாளுமன்றத் தொகுதியை (*Sembrong*) தக்க வைத்துக் கொண்டார்.  
மலேசியாவின் 2020-ஆம் ஆண்டு அரசியல் நெருக்கடியின் தொடக்கத்தில் (*2020–2022 Malaysian Political Crisis*), முகிதீன் யாசின் தலைமையிலான பெரிக்காத்தான் நேசனல் (*Perikatan Nasional*) கூட்டணியின் கீழ் வெளியுறவு அமைச்சராக இசாமுடின் உசேன் மீண்டும் அமைச்சரவைக்குத் திரும்பினார்.
# இசாமுடின் உசேன்

## மலேசிய அரசியல் நெருக்கடி 2020-2022

ஜூலை 2021 இல் முகிதீன் யாசின், மோசமான அரசியல் நெருக்கடிக்கு மத்தியில், துணைப் பிரதமராக நியமிக்கப்பட்ட இஸ்மாயில் சப்ரி யாகோப்பிற்கு (*Ismail Sabri Yaakob*) பதிலாக இசாமுடின் உசேனை மூத்த அமைச்சராக முகைதீன் நியமித்தார்.  
முகிதீன் யாசின் பதவி துறப்பு செய்வதாக அறிவித்த பின்னர், ஆகத்து 2021 வரையில், மலேசியப் பிரதமர் அமைச்சகத்தில் சிறிது காலம் பணியாற்றினார். இரண்டு வாரங்களுக்குப் பிறகு, பிரதமர் இஸ்மாயில் சப்ரியின் நிர்வாகத்தின் கீழ் இசாமுடின் உசேன் மீண்டும் அமைச்சரவைக்குத் திரும்பினார்.  
இஸ்மாயில் சப்ரி யாகோப் அவரை மூத்த அமைச்சராக (*Senior Minister of Security Cluster*) மீண்டும் நியமித்தார். பின்னர் இசாமுடின் உசேன் தற்காப்பு அமைச்சராக நியமிக்கப்பட்டார். இதற்கு முன்னர் இவர் 2013-ஆம் ஆண்டில் இருந்து முதல் 2018-ஆம் ஆண்டு வரை மலேசிய தற்காப்பு அமைச்சர் பதவி வகித்தவர் ஆகும்.
# இசாமுடின் உசேன்

## மலேசியா எயர்லைன்ஸ் விமானம் 370

2014-ஆம் ஆண்டில், இசாமுடின் உசேன், மலேசிய போக்குவரத்து அமைச்சராக இருந்த போது, மலேசியா எயர்லைன்ஸ் விமானம் 370 (*Malaysia Airlines Flight 370*) காணாமல் போனது. அது தொடர்பான விசாரணைக்கு பொறுப்பான அமைச்சராக இருந்த இவர் பன்னாட்டு கவனத்திற்குள் ஈர்க்கப்பட்டார்.  
தி சிட்னி மார்னிங் எரால்டு (*Sydney Morning Herald*) நாளிதழ் இசாமுடினை விமர்சனம் செய்தது. அவர் "தினசரி செய்தியாளர் சந்திப்புகளின் போது தன் நாட்டின் தேடுதல் மற்றும் விசாரணையைக் கையாள்வதைப் பாதுகாக்க போராடினார்" (*Hishammuddin struggled during daily press briefings to defend his country’s handling of the search and investigation*) என்று விமர்சித்தது.  
இருப்பினும் அப்போதைய மலேசியப் பிரதமர் நஜீப் ரசாக், இசாமுடினை ஆதரித்தார். ஜூன் 2014-இல் லியோவ் தியோங் லாய் (*Liow Tiong Lai*) போக்குவரத்து அமைச்சின் பொறுப்பை ஏற்ற பின்னர், இசாமுடினின் போக்குவரத்து அமைச்சர் அளவிலான பங்கு நிறுத்தப்பட்டது.
# இசாமுடின் உசேன்

## சர்ச்சைகள்

அம்னோவின் 2005-ஆம் ஆண்டு பொதுக் கூட்டத்தில்; தன் இரண்டாவது அம்னோ இளைஞர் அணித் தலைவர் பதவிக் காலத்தில், மலாய் தேசியத்தின் (*Malay Nationalism*) சின்னமான கிரிசுக் கத்தி (*Keris*) எனும் மலாய் வாளை, பொது மேடையில் காட்டி சர்ச்சையில் இசாமுடின் உசேன் சிக்கிக் கொண்டார்.  
அந்த நிகழ்வு இனரீதியாக சினமூட்டும் செயல் என எதிர்க்கட்சி அரசியல்வாதிகளும்; மற்றும் பாரிசான் நேசனல் கூட்டணியைச் சேர்ந்த சில சீனர் அரசியல்வாதிகளும் விமர்சித்தனர். 2008-ஆம் ஆண்டு, மலேசியப் பொதுத் தேர்தலில் (*2008 Malaysian General Election*) மலாய்க்காரர் அல்லாத வாக்காளர்கள் மத்தியில் அந்தச் செயல், பாரிசான் நேசனல் கூட்டணிக்கு ஆதரவை இழக்கச் செய்ததாக இசாமுடின் ஒப்புக் கொண்டார்.  
2020 ஆகத்து 6-ஆம் தேதி, நாடாளுமன்றக் கூட்டத் தொடரின் போது ஒரு போலிப் புகைத்தல் (*Vaping*) செய்ததை ஓர் இணையவாசி சுட்டிக் காட்டிய பின்னர் இசாமுடின் மன்னிப்பு கேட்டுக் கொண்டார்.
# இசாமுடின் உசேன்

## சர்ச்சைகள்

### பெரிய சகோதரர் சர்ச்சை

2021 ஏப்ரல் 2-ஆம் தேதி, இரண்டு நாள்கள் சீனாவுக்கான பயணம் செயத போது, சீனாவை ’பெரிய சகோதரர்’ (*Big Brother*) என்று அழைத்ததற்காக ஒரு சர்ச்சையிலும் இசாமுடின் உசேன் சிக்கிக் கொண்டார். அதைப் பற்றி எதிர்க்கட்சித் தலைவர் அன்வர் இப்ராகீம் விமர்சித்தார். இசாமுடின் உசேனின் அந்தச் சொல்லாடல், மலேசியாவின் வெளியுறவுக் கொள்கையை 25 ஆண்டுகளுக்குப் பின்னுக்குத் தள்ளுகிறது என்றும் அன்வர் இப்ராகீம் கூறினார்.  
இருப்பினும் 3 ஏப்ரல் 2021 அன்று, இசாமுடின் தன் சக சீன அமைச்சர் வாங் யீ (*Chinese counterpart Minister Wang Yi*) என்பவரைக் குறிக்க "பிக் பிரதர்" என்ற வார்த்தையைப் பயன்படுத்தியாகவும்; அது மரியாதைக்குரிய அடையாளம் என்றும் கூறினார்.  
மலேசியாவின் முன்னாள் வெளியுறவு அமைச்சர் அனிபா அமான் (*Anifah Aman*), சீனாவை "பெரிய அண்ணன்" என்று குறிப்பிட்டது தவறு என்றும்; அந்தத் தவற்றை இசாமுடின் ஒப்புக்கொள்ள வேண்டும் என்றும் கூறினார்.
# இசாமுடின் உசேன்

## சர்ச்சைகள்

### 51% பூமிபுத்ரா பங்குக் கொள்கை

செப்டம்பர் 27, 2021 அன்று, மலேசிய நாடாளுமன்றத்தில் பன்னிரண்டாவது மலேசியா திட்டத்தின் (*Twelfth Malaysia Plan*) ஐந்தாண்டு மேம்பாட்டுத் திட்டத்தின் கீழ் பூமிபுத்ரா நிறுவனங்களுக்கான புதிய பங்குக் கொள்கையைத் தாக்கல் (*New Equity Policy*) செய்தார்.  
இந்தக் கொள்கையானது பூமிபுத்ராக்களின் பங்குகளை உறுதி செய்வதற்காகவும்; பூமிபுத்ரா பங்குகள் அல்லது பூமிபுத்ரா நிறுவனங்கள் தொடர்பான விற்பனையானது; பூமிபுத்ரா நிறுவனங்கள், பூமிபுத்ரா கூட்டமைப்புகள் அல்லது பூமிபுத்ரா தனிநபர்களுக்கு மட்டுமே விற்கப்பட வேண்டும் என்பதை உறுதி செய்யும் ஒரு பாதுகாப்பு வலை (*Equity Safety Net*) என்று அறிவித்தார்.
# இசாமுடின் உசேன்

## சர்ச்சைகள்

### அமைச்சரவை விமர்சனங்கள்

அந்தத் தாக்கல் கொள்கை, மலேசிய அமைச்சரவையில் பலவேறான விமர்சனங்களைத் தூண்டியது. மலேசிய ஐக்கிய மக்கள் கட்சியை சேர்ந்த சையத் சாதிக் (*Syed Saddiq*); அந்தப் புதிய கொள்கை நியாயமற்றது என்று குறிப்பிட்டார். ஏனெனில் அந்தக் கொள்கை, பூமிபுத்திரர் அல்லாதவர்களிடம் இருந்து பங்குகளை எடுத்து பூமிபுத்திரர்களுக்கு வழங்குவதற்குச் சமமாக அமையும் என்றும் கருத்து கூறினார்.  
முன்னாள் மலேசிய சுகாதார அமைச்சர், சுல்கிப்லி அகமட் (*Dzulkefly Ahmad*) அந்த கொள்கையை "தற்கொலை" என்று விமர்சனம் செய்தார். அத்துடன் மலாய் தொழிலதிபர்களின் கருத்துகளின் அடிப்படையில், அவர்களில் பெரும்பாலானவர்கள் புதிய பூமிபுத்ரா-மட்டும் கொள்கையை (*Bumiputera-only Policy*) செயல்படுத்துவதற்கு எதிராக இருப்பதாகவும் சுல்கிப்லி அகமட் சுட்டிக் காட்டினார்.
# இசாமுடின் உசேன்

## தனிப்பட்ட வாழ்க்கை

இசாமுடின் மனைவி துங்கு மார்சில்லா துங்கு அப்துல்லா (*Tengku Marsilla Tengku Abdullah*), பகாங் சுல்தானகத்தைச் சேர்ந்த ஓர் இளவரசி ஆவார். இவர்கள் 1986-ஆம் ஆண்டில் திருமணம் செய்து கொண்டனர். நான்கு பிள்ளைகள் உள்ளனர்.  
22 பிப்ரவரி 2022 அன்று அவருக்கு கோவிட்-19 பெருந்தொற்று (*COVID-19*) இருப்பது கண்டறியப்பட்டது. சில நாட்கள் சிகிச்சைக்குப் பின்னர் குணம் அடைந்தார்.
# சௌமியா நாராயணசாமி

**சௌமியா நாராயணசாமி,** (பிறப்பு 25 ஜூலை 2000) இந்தியாவின் தமிழ்நாட்டைச் சேர்ந்த பெண்கள் சர்வதேச கால்பந்து வீராங்கனை ஆவார். கோகுலம் கேரளா, சேது கால்பந்து சங்கங்களுக்காகவும் இந்திய பெண்கள் தேசிய கால்பந்து அணிக்காகவும் விளையாடி வருகிறார்.
# சௌமியா நாராயணசாமி

## விளையாட்டு வாழ்க்கை

ஜூனியர் மற்றும் மாநில அளவிலான போட்டிகளில் தனது கோல் காக்கும் திறமையால் பார்வையாளர்களின் கவனத்தை கவர்ந்துள்ள சௌமியா, 2018 ஆம் ஆண்டில் தாய்லாந்தில் நடந்த AFC U19 தகுதிச் சுற்றில் இந்தியாவைப் பிரதிநிதித்துவப்படுத்தி விளையாடினார். அப்போது பாகிஸ்தான் மற்றும் தாய்லாந்துக்கு எதிரான இரண்டு போட்டிகளில் எந்தவொரு பந்தையும் கோல் அடிக்க விடாமல் தடுத்ததன் முலமாக தேர்வுக்குழுவினரின் பாராட்டைப் பெற்று, இந்திய பெண்கள் தேசிய கால்பந்து அணிக்கு தேர்ந்தெடுக்கப்பட்டுள்ளார்.  
சௌமியா தனது கால்பந்து சங்க வாழ்க்கையின் முதல் கோப்பையை மதுரையின் சேது கால்பந்து சங்கத்தின் சார்பாக விளையாடிய 2019 ஆம் ஆண்டின் இந்திய மகளிர் லீக் பருவ விளையாட்டில் வென்றுள்ளார்.  
மகளிருக்கான ஆசிய கால்பந்து கோப்பை தொடர் 2023 ஆம் ஆண்டில் மும்பையில் நடைபெற்றுள்ளது. இதில் பதினெட்டு ஆண்டுகளுக்கு பிறகு இந்திய மகளிர் அணி களமிறங்குகிறது. இந்த அணியில் ஐந்து தமிழக வீராங்கனைகள் இடம் பெற்றுள்ளனர், இத்தகைய வரலாற்று சிறப்புமிக்க அணியில் சௌமியாவும் இடம்பெற்றுள்ளார்.
# சௌமியா நாராயணசாமி

## Honours

**இந்தியா**  
- SAFF பெண்கள் சாம்பியன்ஷிப் : 2019  
**சேது எஃப்.சி**  
- இந்திய மகளிர் லீக் : 2018–19  
**தமிழ்நாடு**  
- தேசிய விளையாட்டு வெண்கலப் பதக்கம்: 2022
# பி. என். முகர்ஜி

**பிரதீந்திர நாத் முகர்ஜி** (*Bratindra Nath Mukherjee*, 1 சனவரி 1932 - 4 ஏப்ரல் 2013) என்பவர் ஒரு இந்திய வரலாற்றாசிரியர், நாணயவியல் நிபுணர், கல்வெட்டு நிபுணர், படிமவியலாளர் ஆவார். இவர் சோக்டியன் போன்ற மத்திய ஆசிய மொழிகளில் புலமை பெற்றதற்காக அறியப்படுகிறார். இவர் கல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்திற்கான கார்மைக்கேல் இருக்கை பேராசிரியராக இருந்தார். இவர் பல பண்டைய எழுத்துக்களை அறிந்வதவர் என்று கூறப்படுகிறது. இவர் பண்டைய வரலாறு, நாணயவியல், கல்வெட்டுகள் பற்றிய 50 புத்தகங்களையும், 700 க்கும் மேற்பட்ட கட்டுரைகளையும் எழுதியுள்ளார்.
# பி. என். முகர்ஜி

## ஆரம்ப வாழ்க்கையும் கல்வியும்

தின் அசோக தூணில் உள்ள பிராமி எழுத்துக்கள் .]]
பி. என். முகர்ஜி 1932 ஆம் ஆண்டு புத்தாண்டு நாளில் பிறந்தார் இவர் கல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்தில் முதுகலைப் பட்டம் பெற்றார். இவரின் ஆசிரியர்களாக சரசி குமார் சரஸ்வதி, ஜே. என் . பானர்ஜி, ஆர். ஜி. பாசக் ஆகியோர் இருந்தனர். லண்டனில் உள்ள கீழை மற்றும் ஆப்பிரிக்கப் படிப்பு பள்ளியில், பேரராசிரியாக பணியாற்றிய புகழ்பெற்ற அறிஞரும் வரலாற்றாசிரியருமான ஆர்தர் லெவெல்லின் பாசாமை நெறியாளராக கொண்டு அவரின் கீழ் ஆய்வு மேற்கொண்டார். இவர் இங்கிலாந்தில் கேம்பிரிட்ஜ் பல்கலைக்கழகத்தில் ஹரோல்ட் வால்டர் பெய்லியின் கீழ் மேற்கு மற்றும் நடு ஆசியாவின் வரலாற்று மொழியியல் பற்றிய ஆராய்ச்சியைத் தொடர்ந்தார். இவரது அந்த ஆய்வுகளின் வழியாக ஈரானிய, சாகா, சாகா-கோட்டானீஸ், அரமேயம் ஆகியவற்றி கவனம் செலுத்தினார். 50 புத்தகங்கள் எழுதியதைத் தவிர, இவரது 700 க்கும் மேற்பட்ட கட்டுரைகளை பல்வேறு தேசிய மற்றும் சர்வதேச இதழ்களில் வெளியாகியுள்ளன.
# பி. என். முகர்ஜி

## கௌரவங்கள்

முகர்ஜி கல்கத்தா பல்கலைக்கழகத்தில் பேராசிரியராக இருந்தார். மேலும் 1975 முதல் 1998 வரை பண்டைய இந்திய வரலாறு மற்றும் கலாச்சாரத்திற்கான கார்மைக்கேல் இருக்கையின் தலைவராக இருந்தார். இவர் இங்கிலாந்தின் ராயல் ஏசியாடிக் சொசைட்டியின் உறுப்பினராக இருந்தார். இந்திய அரசு இவருக்கு 1992 இல் பத்மசிறீ விருதை வழங்கியது. இவர் இந்திய வரலாற்றுப் பேராயத்தின் தலைவராக பொறுப்பு வகித்தார். இவருக்க கொல்கத்தாவின் ஆசியடிக் சொசைட்டியின் எச். சி. ராய்சவுத்ரி நூற்றாண்டு பதக்கம் வழங்கப்பட்டது.  
முகர்ஜி 4 ஏப்ரல் 2013 அன்று தனது 79 வயதில் இறந்தார். இவருக்கு மனைவி மற்றும் மகன் உள்ளனர்.
# பி. என். முகர்ஜி

## தேர்ந்தெடுக்கப்பட்ட படைப்புகள்

-
-
-
-
-
# நஜ்மா

**நஜ்மா** (*Najma*) என்பவர் பாக்கித்தான் முன்னாள் திரைப்பட நடிகை ஆவார். இவர் 1970 மற்றும் 1980களில் 100க்கும் மேற்பட்ட உருது மற்றும் பஞ்சாபி மொழித் திரைப்படங்களில் நடித்துள்ளார். இவர் நடித்த குறிப்பிடத்தக்கத் திரைப்படங்களாக *ஜீனத்* (1975), *டூஃபான்* (1976), *சார்ஜென்ட்* (1977), *ஷோலா* (1978), *வெஹ்ஷி குஜ்ஜர்* (1979) உள்ளது. 1978-ல் சிறந்த நடிகைக்கான நிகர் விருதை வென்றார்.
# நஜ்மா

## தொழில்

நஜ்மா தனது திரைத்துறை வாழ்க்கையை 1972-ல் *ஹீரா* என்ற பஞ்சாபி திரைப்படத்தில் கௌரவ வேடத்தில் நடித்ததன் மூலம் தொடங்கினார். ஆனால் இவரது முதல் குறிப்பிடத்தக்கத் திரைப்படம் "*கன்சாதா*" 1975-ல் வெளியாகியது. இந்தப் படத்தில் துணை கதாநாயகியாக நடித்தார். இப்படம் வணிகரீதியாக பெரும் வெற்றி பெற்றது. மேலும் இதன் மூலம் லாலிவுட்டில் நடிக்க நஜ்மாவுக்கு வழி கிடைத்தது. பின்னர், இவர் பல உருது மற்றும் பஞ்சாபி திரைப்படங்களில் நடித்தார். அசுலாம் இராணி இயக்கிய "*சார்ஜென்ட்*" (1977) என்ற அதிரடி உருது திரைப்படம் இவரது குறிப்பிடத்தக்கப் படங்களில் ஒன்றாகும். இத்திரைப்படத்தில் விடுதி நடன மங்கையாக இவரது கதாபாத்திரம் மிகவும் பாராட்டப்பட்டது. இப்படத்தில் ஆசிப்கானுடன் இணைந்து கதாநாயகியாக நடித்துள்ளார். ஒரு வருடம் கழித்து, இவர் மற்றொரு வெற்றிகரமான பஞ்சாபி திரைப்படமான "*ஷோலா*"வில் நடித்துச் சிறந்த நடிகைக்கான நிகர் விருதை வென்றார்.
# நஜ்மா

## தனிப்பட்ட வாழ்க்கை

நஜ்மாவின் கடைசி பாஷ்டோ திரைப்படம் வெளியான பிறகு, நஜ்மா மெஹ்ரான், சிந்துவைச் சேர்ந்த நிலப்பிரபுத்துவ பிரபு *குலாம் முஸ்தபா ரிண்டை* மணந்து லாலிவுட்டை விட்டு நிரந்தரமாக வெளியேறினார்.
|-
|}
# ஷைலா அப்துல்லா

**ஷைலா அப்துல்லா** ( Shaila Abdullah ; பிறப்பு 1971) ஒரு பாக்கித்தான்-அமெரிக்க எழுத்தாளராவார். இவர் வடிவமைப்பாளராகவும் உள்ளார்.
# ஷைலா அப்துல்லா

## வாழ்க்கை

ஷைலா அப்துல்லா ஆங்கில மொழிக்கான பத்ராஸ் பொகாரி விருது, கோல்டன் குயில் விருது, வாசகர் பார்வை விருது, எழுதப்பட்ட கலை விருது மற்றும் ஹாப்சன் அறக்கட்டளையின் மானியம் ஆகியவற்றைப் பெற்றுள்ளார். இவரது *பியான்ட் தி கெய்ன் வால்* சிறந்த புனைகதைக்கான ஜூரி பரிசைப் பெற்றது. இது நோரும்பேகா புனைகதை விருதுகளில் மிக உயர்ந்த விருதாகும்.  
இவரது புத்தகங்களில் *சாஃப்ரான் டிரீம்ஸ்*, *பியான்ட் தி கெய்ன் சவால்* உட்பட *குயின் இன் சர்ச் ஆஃப் எ ரெயின்போ*, *மை ஃப்ரெண்ட் சுஹானா*, மற்றும் *எ மேனுவல் ஃபார் மார்கோ* ஆகிய மூன்று குழந்தைகளும் புத்தகங்கள் அடங்கும். சிறப்புத் தேவையுடைய குழந்தைகளுக்கான புத்தகங்களையும் எழுதியுள்ளார். இந்தப் புதினம் குடியேற்ற இலக்கியத்தின் 50 சிறந்த படைப்புகளில் ஒன்றாகக் குறிப்பிடப்பட்டுள்ளது.
# ஷைலா அப்துல்லா

## பணிகள்

- *Beyond the cayenne wall : collection of short stories*, Lincoln, NE : iUniverse, 2005. ,
- *Saffron dreams : a novel*, Ann Arbor, MI : Modern History Press, 2010. ,
- *My friend Suhana*, Ann Arbor, MI : Loving Healing Press, 2014. ,
- *A manual for Marco*, Ann Arbor, MI : Loving Healing Press 2015. ,
# நஜ்மா பர்வீன்

**நஜ்மா பர்வீன்** (*Najma Parveen*)(பிறப்பு 20 டிசம்பர் 1990) என்பவர் பாக்கித்தானிய விரைவோட்ட வீராங்கனை ஆவார். இவர் 2016 மற்றும் 2020 கோடைக்கால ஒலிம்பிக்கில் பாக்கித்தானை பிரதிநிதித்துவப்படுத்தினார். சூலை 2021 நிலவரப்படி, இவர் 200 மீ, 400 மீ மற்றும் 400 மீ தடை ஓட்டங்களில் தேசிய சாதனை படைத்தவர் ஆவார்.
# நஜ்மா பர்வீன்

## தொழில்

பர்வீன் நாட்டின் சாதனை விளையாட்டு வீரர்களின் ஒருவராக உள்ளார்.
# நஜ்மா பர்வீன்

## தொழில்

### தேசிய போட்டிகள்

பர்வீன் அனைத்து தேசிய போட்டிகளிலும் பாக்கித்தானின் தண்ணீர் மற்றும் சக்தி மேம்பாட்டு முகமையினை பிரதிநிதித்துவப்படுத்துகிறார். 2019ல் பெசாவரில் நடந்த 33வது தேசிய விளையாட்டுப் போட்டியில் 200 மீட்டர் விரைவோட்டத்தில்ல் புதிய சாதனையை நிகழ்த்தினார். ஒரு மாதம் கழித்து இவர் நேபாளத்தில் நடைபெற்ற போட்டியில் இதை மீண்டும் முறியடித்து சாதனைப் படைத்தார்.
# நஜ்மா பர்வீன்

## தொழில்

### பன்னாட்டு போட்டிகள்

பர்வீன் 2016 கோடைக்கால ஒலிம்பிக்கில் பெண்கள் 200 மீட்டர் ஓட்டப் பந்தயத்தில் கலந்து கொண்டார். இதில் இவர் 26.11 வினாடிகளில் கடந்தார். எனவே அரையிறுதிக்குத் தகுதி பெறவில்லை. 2020 கோடைக்கால ஒலிம்பிக்கில் இதே நிகழ்வில் இவர் போட்டியிட்டார். பருவத்தில் சிறந்ததாக இருந்தாலும், தனது தகுதிச்சுற்றில் கடைசி இடத்தைப் பிடித்தார்.
# நஜ்மா பர்வீன்

## தேசிய சாதனைகள்

| 200 மீ | 23.86 | 33வது தேசிய விளையாட்டு, பெசாவர் | 2019 |  |
| --- | --- | --- | --- | --- |
| 23.69 | 13வது தெற்காசிய விளையாட்டுப் போட்டி, காத்மாண்டு, நேபாளம் | டிசம்பர் 2019 |  |  |
| 400 மீ | 53.63 | 33வது தேசிய விளையாட்டு, பெசாவர் | 2019 |  |
| 400 மீ தடை ஓட்டம் | 1:01.41 | 33வது தேசிய விளையாட்டு, பெசாவர் | 2019 | } |
# இஷ்ரத் அஃப்ரீன்

**இஷ்ரத் அஃப்ரீன்** ( Ishrat Afreen ) (இஷ்ரத் ஆப்ரீன்) பிறப்பு 25 டிசம்பர் 1956) இவர் ஒரு உருது கவிஞர். இவரது படைப்புகள் ஆங்கிலம், யப்பானியம், சமஸ்கிருதம், இந்தி உள்ளிட்ட பல மொழிகளில் மொழிபெயர்க்கப்பட்டுள்ளன. கசல் பாடகர்களான ஜக்ஜீத் சிங் & சித்ரா சிங் ஆகிய இருவரும் இவரது கவிதைகளை தங்களின் இசைத்தொகுப்பு நிகழ்ச்சியான *பியோண்ட் டைம்* (1987) என்பதில் நிகழ்த்தினர். பிரித்தானிய-பாக்கித்தானி திரைப்பட நடிகர் ஜியா மொஹைதீன் தனது 17வது, 20வது தொகுதிகளிலும், தற்போதைய கச்சேரிகளிலும் இவரது கவிதைகளை வாசிக்கிறார்.
# இஷ்ரத் அஃப்ரீன்

## ஆரம்ப வாழ்க்கை மற்றும் தொழில்

இவர் தனது 14வது வயதில் 31 ஏப்ரல் 1971 அன்று *டெய்லி ஜங்* என்ற தினசரியில் முதன்முதலில் எழுத ஆரம்பித்தார். தொடர்ந்து எழுதிய இவரது கவிதைகள் இந்தியா மற்றும் பாக்கித்தான் முழுவதும் பல இலக்கிய இதழ்களில் வெளியிடப்பட்டது. இறுதியில் கவிஞர் பஹ்மிதா ரியாஸ் நடத்திவந்த *ஆவாஸ்* என்ற மாத இதழின் உதவி ஆசிரியரானார். இவரது எழுத்து வாழ்க்கைக்கு இணையாக 1970-1984 வரை பாக்கித்தான் வானொலியில் தேசிய மற்றும் உலகளவில் ஒளிபரப்பப்பட்ட பல வானொலி நிகழ்ச்சிகளில் பங்கேற்றார். பின்னர் மிர்சா ஜமிலின் கீழ் பக்க தளவமைப்பு மென்பொருளான இன்பேஜிற்கான நஸ்தலீகு வரிவடிவத்தில் பணியாற்றினார்.  
இஷ்ரத் அஃப்ரீன் தற்போது ஆஸ்டினின் இந்து உருது பிளாக்சிப் திட்டத்தில் ஆஸ்டின், டெக்சாஸ் பல்கலைக்கழகத்தின் முதன்மை உருது விரிவுரையாளராக உள்ளார்.
# இஷ்ரத் அஃப்ரீன்

## கல்வி

அஃப்ரீன் தனது இளங்கலைக் கல்வியை கராச்சியில் உள்ள அல்லாமா இக்பால் அரசுக் கல்லூரியில் பயின்றார், பின்னர் பாக்கித்தானின் கராச்சி பல்கலைக்கழகத்தில் உருது இலக்கியத்தில் முதுகலைப் பட்டம் பெற்றார். பின்னர் ஆகா கான் உறைவிடப் பள்ளியிலும் கற்பித்தார்.
# இஷ்ரத் அஃப்ரீன்

## வெளியீடுகள்

அஃப்ரீன் *குஞ்ச் பீலே பூலோன் கா* (1985) மற்றும் *தூப் அப்னே ஹிஸ்ஸே கி* (2005) ஆகிய இரண்டு கவிதைத் தொகுப்புகளை வெளியிட்டுள்ளார். இதைத் தவிர *வீ சின்புல் வுமன்* என்ற மதிப்புமிக்க தொகுப்பில் இவரது கவிதைகள் சேர்க்கப்பட்டுள்ளன.
# மேதாதிதி

**மேதாதிதி** (**Medhātithi**), மனுதரும சாத்திரத்திற்கு முதன்முதலில் விளக்க உரை எழுதியவர். மேலும் இவர் யாக்யவல்க்கிய ஸ்மிருதியை மையமாகக் கொண்டு இந்து சமயச் சட்டங்களில் ஒன்றான மிதாச்சாரம் எனும் நூலை இயற்றியுள்ளார். மேதாதிதி காஷ்மீரத்தைச் சேர்ந்தவர்.இவர் வாழ்ந்த காலம் கிபி 820 மற்றும் 1050க்கும் இடைப்பட்ட காலம் என இந்தியவியல் அறிஞர்கள் கணித்துள்ளனர். சில அறிஞர்கள் 9ஆம் நூற்றாண்டிற்கும், பத்தாம் நூற்றாண்டிற்கும் இடைப்பட்ட காலம் என கருதுகிறார்கள்.
# மேதாதிதி

## இதனையும் காண்க

- தாயபாகம்
# அல்தாப் பாத்திமா

**அல்தாஃப் பாத்திமா** ( Altaf Fatima ; 10 ஜூன் 1927 - 29 நவம்பர் 2018) ஒரு பாகிஸ்தானிய உருது புதின ஆசிரியரும், சிறுகதை எழுத்தாளரும், ஆசிரியரும் ஆவார். இவர் முஹம்மது இக்பாலின் கவிதைகளில் நிபுணத்துவம் பெற்றவர். இலக்னோவில் பிறந்த இவர் பிரிவினையின் போது லாகூருக்கு குடிபெயர்ந்தார். பஞ்சாப் பல்கலைக்கழகத்தில் முதுகலையையும், இளங்கலை கல்வியியலையும் படித்தார். இவரது புதிமான *தஸ்தக் நா தோ* ("தட்டாதே") உருது மொழியில் வரையறுக்கப்பட்ட படைப்புகளில் ஒன்றாக கருதப்படுகிறது. இதைத் தழுவி பாக்கித்தான் தொலைக்காட்சியில் நிகழ்ச்சி ஒன்று ஒளிபரப்பப்பட்டது. கராச்சியிலிருந்து வெளிவரும் மாத இதழான *ஹெரால்ட்* மூலம் சுருக்கப்பட்ட மொழிபெயர்ப்பும் வெளியிடப்பட்டது. 2018 ஆம் ஆண்டில், பாத்திமா 9வது கராச்சி இலக்கிய விழாவில் கேஎல்எஃப் உருது இலக்கிய விருதைப் பெற்றார். இவர் 29 நவம்பர் 2018 அன்று இறந்தார்.